PATVIRTINTA

 Priekulės socialinių paslaugų centro direktoriaus

 2017 m. vasario 1 d. įsakymu Nr. (1.8)A1- 10

**PRIEKULĖS SOCIALINIŲ PASLAUGŲ CENTRO SLAUGYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Pareigų pavadinimas: Priekulės socialinių paslaugų centro slaugytojas.
2. Pareigybės grupė: Priekulės socialinių paslaugų centro specialistas.

 3. Pareigybės lygis: B.

 4. Pareigybės paskirtis: Priekulės socialinių paslaugų centro slaugytojo pareigybė skirta teikti sveikatos priežiūros paslaugas - slaugos paslaugas pacientams, gaunantiems dienos socialinės globos paslaugas įstaigoje ar namuose, dirbti savarankiškai pagal įgytą kvalifikaciją, bendradarbiauti su kitais specialistais.

 5. Pareigybės pavaldumas: Priekulės socialinių paslaugų centro slaugytojas (toliau – slaugytojas) yra tiesiogiai pavaldus Priekulės socialinių paslaugų centro (toliau – Centro) direktoriaus pavaduotojui socialiniams reikalams.

**II SKYRIUS**

**SPECIALŪS REIKALAVIMAI PAREIGYBEI**

 6. Darbuotojas, einantis šias pareigas, turi atitikti šiuos specialiuosius reikalavimus:

 6.1. turėti ne žemesnį kaip biomedicinos mokslų studijų srities ir slaugos studijų krypties aukštesnįjį išsilavinimą arba iki 1995 metų įgytą specialųjį vidurinį išsilavinimą ar jam prilygintas medicinos mokyklos slaugos studijas bei turėti bendrosios praktikos slaugytojo licenciją verstis bendrąja slaugos praktika.

 6.2. mokėti dirbti šiomis kompiuterinėmis programomis: MS Word, Internet Explorer;

 6.3. būti susipažinęs su Lietuvos Respublikos įstatymais, kitais teisės aktais reglamentuojančiais profesinę veiklą, Lietuvos medicinos norma MN 28: 2011 „Bendrosios praktikos slaugytojas. Teisės, pareigos, kompetencija ir atsakomybė“ ir kitais norminiais teisės aktais;

 6.4. gebėti sklandžiai dėstyti mintis raštu ir žodžiu lietuvių kalba;

 6.5. mokėti dirbti savarankiškai, slaugos specialistų komandoje, bendradarbiaudamas su kitais sveikatos priežiūros paslaugas teikiančiais specialistais.

 6.6. turėti B kategorijos vairuotojo pažymėjimą slaugytojai teikiančiai slaugos paslaugas paciento namuose.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

 7.1. versdamasis slaugos praktika laikosi teisės aktuose nustatytų reikalavimų;

 7.2. pagal kompetenciją teikia būtinąją medicinos pagalbą;

 7.3. teikia kokybiškas slaugos paslaugas (Lietuvos medicinos norma MN 28: 2011 „Bendrosios praktikos slaugytojas. Teisės, pareigos, kompetencija ir atsakomybė“);

 7.4. tvarko slaugos dokumentaciją (pildo paciento slaugos planą, kasdieninės veiklos lapus, vertina paciento slaugos poreikį bei kitą dokumentąciją) ir teikia kitus privalomosios atskaitomybės duomenis Lietuvos Respublikos teisės aktų nustatyta tvarka;

 7.5. laikosi įstaigos vidaus tvarkos taisyklių;

 7.6. vykdo saugos darbe taisyklių ir higienos normų reikalavimus;

 7.7. laikosi slaugos profesinės etikos principų, gerbia pacientų teises ir jų nepažeidžia;

 7.8. pastebėjęs kito sveikatos priežiūros specialisto padarytą klaidą, nedelsdamas informuoja tą klaidą padariusį asmenį ir jo tiesioginį vadovą;

 7.9. teikia informaciją apie paciento sveikatą Lietuvos Respublikos teisės aktų nustatyta tvarka;

 7.10. tobulina profesinę kvalifikaciją Lietuvos Respublikos teisės aktų nustatyta tvarka;

 7.11. laikosi licencijuojamos veiklos – slaugos praktikos – sąlygų;

 7.12. naudoja medicinos prietaisų saugos techninio reglamento reikalavimus atitinkančius medicinos prietaisus, kurie instaliuojami, naudojami ir prižiūrimi vadovaujantis Medicinos prietaisų instaliavimo, naudojimo ir priežiūros tvarkos aprašu;

 7.13. bendradarbiauja su sveikatos priežiūros ir kitais specialistais;

 7.14. atlieka kitas Lietuvos Respublikos teisės aktų nustatytas pareigas;

 7.15. turi spaudą, išduotą Lietuvos Respublikos teisės aktų nustatyta tvarka;

 7.16. teikia pasiūlymus, kaip gerinti darbo sąlygas slaugos paslaugų kokybei užtikrinti;

 7.17. rengia pacientams (senyvo amžiaus bei asmenims su negalia) metines slaugos veiklos programas, metinę veiklos ataskaitą ir pateikia Centro direktoriaus pavaduotojui socialiniams reikalams;

 7.18. vykdo kitus Centro direktoriaus ir direktoriaus pavaduotojo socialiniams reikalams nurodymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)